
Jegyzőkönyv

Zalakaros Város Önkormányzata Képviselőtestülete

2020. október 16-án megtartott

nyílt üléséről








Jegyzőkönyv

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében 2020. október 16-án 08,30 órai kezdettel megtartott nyílt üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila és Vlasicsné Dörgönye Márta képviselők, Torma László aljegyző.

Az ülésen nincs jelen: Magyarné Kovács Judit, Stégli János és Végh Andor János képviselő.

Tanácskozási joggal jelen van: Horváthné Juhász Barbara pénzügyi osztályvezető és Bodor Johanna igazgatási ügyintéző.
 
Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 4 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármestert és Vlasicsné Dörgönye Márta képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.
	
Képviselőtestület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta. 

Novák Ferenc: Tájékoztatja a képviselőtestületet, hogy a kiküldött meghívó egy napirendi pontra tett javaslatot, melyet ismertet: 

Napirend: 

1.       A „Zalakaros gyógyhely komplex turisztikai fejlesztése” című projekt keretében              
     opciós munkákra, SUD - csapadékelvezető kialakítására, illetve ikerborház
     beszerzésére és telepítésére irányuló közbeszerzési eljárás eredményhirdetése - 
     KFF hiánypótlás alapján a 164/2020. (IX.10.) számú határozat módosítása
     Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó ügyrendi javaslatot. 

             Képviselőtestület 4 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta. 


Az elfogadott napirend:
1.       A „Zalakaros gyógyhely komplex turisztikai fejlesztése” című projekt keretében              
     opciós munkákra, SUD - csapadékelvezető kialakítására, illetve ikerborház
     beszerzésére és telepítésére irányuló közbeszerzési eljárás eredményhirdetése - 
     KFF hiánypótlás alapján a 164/2020. (IX.10.) számú határozat módosítása
     Előadó: Novák Ferenc polgármester

Napirend tárgyalása:

1.       A „Zalakaros gyógyhely komplex turisztikai fejlesztése” című projekt keretében              
          opciós munkákra, SUD - csapadékelvezető kialakítására, illetve ikerborház
          beszerzésére és telepítésére irányuló közbeszerzési eljárás eredményhirdetése - 
          KFF hiánypótlás alapján a 164/2020. (IX.10.) számú határozat módosítása
          Előadó: Novák Ferenc polgármester
          (Előterjesztés a jegyzőkönyvhöz mellékelve. )

Novák Ferenc: Az előterjesztést és a határozati javaslatot a közbeszerzési bizottság megtárgyalta és elfogadásra javasolta. Ennek megfelelően elfogadásra javasolja az előterjesztés szerinti határozati javaslatot, melyet szavazásra tesz fel.
              Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

Képviselőtestület 203/2020. (X.16.) számú határozata:
Zalakaros Város Önkormányzat Képviselőtestülete a 164/2020 (IX.10.) számú határozatát az alábbiak tekintetében módosítja:
1./ az 1. rész tekintetében:
A fenti számú határozat 1./2. pontja helyébe az alábbi bekezdés lép:
2. a SZABADICS Építőipari Zrt. (8800 Nagykanizsa, Király utca 4.) ajánlattevő ajánlatának érvényessé nyilvánítását;
A fenti számú határozat 1./5. pontja törlésre kerül, mivel a Magnolia Art Kertépítő Kereskedelmi és Szolgáltató Kft. ajánlattevő ajánlatát az ajánlati kötöttség lejártának eredeti időpontját követően nem tartotta fenn.
Határidő:             azonnal
Felelős:               Novák Ferenc polgármester
Operatív felelős: Hohl-Szabó Edina projektmenedzser

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 08,31 órakor bezárta.

Kmft.
             Novák Ferenc					                        Torma László
             Polgármester					                                       Aljegyző


         Czimondor Nándor                                                                    Vlasicsné Dörgönye Márta
             Jkv. hitelesítő 						             Jkv. hitelesítő

